**DISKUSIJŲ LAIDŲ, SKIRTŲ SAVIVALDYBIŲ TARYBŲ NARIŲ-MERŲ RINKIMŲ AGITACIJAI PARENGIMO IR TRANSLIAVIMO PASLAUGŲ TEIKIMO SUTARTIS**

2017 m. d. Nr.

Vilnius

**Lietuvos Respublikos vyriausioji rinkimų komisija** (toliau – paslaugų gavėjas), atstovaujama pirmininko Zenono Vaigausko, veikiančio pagal Lietuvos Respublikos vyriausiosios rinkimų komisijos įstatymą, ir

**Jungtinės veiklos pagrindu veikiančios UAB „Laisvas ir nepriklausomas kanalas“ ir UAB „Žinių studija“** (toliau – paslaugų teikėjas), atstovaujama UAB „Laisvas ir nepriklausomas kanalas“ projektų vadovo Andriaus Jančiausko, veikiančio pagal 2017-03-07 Jungtinės veiklos sutartį Nr. 2017/BS21, ir 2017-03-10 įgaliojimą Nr. 17/116 S, sudarė diskusijų laidų, skirtų savivaldybių tarybų narių-merų rinkimų agitacijai parengimo ir transliavimo paslaugųteikimo sutartį (toliau – sutartis), kurioje paslaugų teikėjas ir paslaugų gavėjas kartu vadinami šalimis, o kiekvienas atskirai – šalimi.

1. **SUTARTIES DALYKAS**

1.1. Paslaugų teikėjas įsipareigoja sutartyje nustatytomis sąlygomis ir tvarka suteikti paslaugų gavėjui diskusijų laidų, skirtų savivaldybių tarybų narių-merų rinkimų agitacijai parengimo ir transliavimo paslaugas (toliau – paslaugos) pagal paslaugų gavėjo mažos vertės apklausos būdu dėl diskusijų laidų, skirtų savivaldybių tarybų narių-merų rinkimų agitacijai parengimo ir transliavimo paslaugų pirkimo dokumentų 1 priedą (toliau – techninė specifikacija) (neatskiriama sutarties dalis), o paslaugų gavėjas įsipareigoja priimti iš paslaugų teikėjo kokybiškai ir laiku suteiktas paslaugas ir sumokėti už jas pagal sutartyje nurodytas kainas sutartyje nustatytomis mokėjimo sąlygomis.

**2. SUTARTIES KAINA IR ATSISKAITYMO TVARKA**

2.1. Sutarties kaina yra **12 559,80 Eur** (dvylika tūkstančių penki šimtai penkiasdešimt devyni eurai ir 80 ct) su pridėtinės vertės mokesčiu (toliau – PVM):

2.1.1. kaina be PVM yra **10 380,00** Eur (dešimt tūkstančių trys šimtai aštuoniasdešimt eurų ir 0 ct);

2.1.2. PVM sudaro **2 179,80** Eur (du tūkstančiai vienas šimtas septyniasdešimt devyni eurai ir 80 ct).

2.2. Paslaugų gavėjas už kokybiškai ir laiku paslaugų teikėjo suteiktas paslaugas sumoka ne vėliau kaip per 30 (dvidešimt) kalendorinių dienų nuo paslaugų perdavimo–priėmimo akto pasirašymo, sąskaitos faktūros ir ištransliuotų diskusijų laidų įrašų laikmenų gavimo dienos. Mokėjimas atliekamas pavedimu į sutartyje nurodytą paslaugų teikėjo banko sąskaitą. Avansinis mokėjimas nenumatomas. Jei paslaugų gavėjas atsiskaitymui su paslaugų teikėju laiku negauna finansavimo, per 3 (tris) darbo dienas raštu praneša apie tai paslaugų tiekėjui. Šiuo atveju delspinigiai paslaugų teikėjo naudai neskaičiuojami.

2.3. Sutarties galiojimo laikotarpiu sutarties kaina yra nekintama ir ji nebus perskaičiuojama pagal bendro kainų lygio kitimą ar paslaugos grupių kainų pokyčius. Į sutarties kainą įskaityti visi paslaugos teikėjui privalomi mokėti mokesčiai ir visos išlaidos, reikalingos tinkamam sutarties įvykdymui. Sutarties kaina ir kiti mokėjimai pagal sutartį (jei tokių yra) yra apskaičiuojami ir atliekami eurais.

2.4. Sutarties kaina dėl pasikeitusių mokesčių bus perskaičiuojama tokia tvarka:

2.4.1. pasikeitus PVM, sutarties kaina bus perskaičiuojama. Pasikeitus kitiems mokesčiams, sutarties kaina nebus perskaičiuojama.

2.4.2. pasikeitus PVM tarifo dydžiui, sutarties kaina sudaranti PVM tarifas nesuteiktoms paslaugoms keičiama (mažinamas ar didinamas) pagal Lietuvos Respublikos galiojančius teisės aktus;

2.4.3. perskaičiavimas įforminamas protokolu, kuris tampa neatsiejama sutarties dalis; perskaičiuotos kainos taikant naują PVM tarifą nurodomos sąskaitoje faktūroje;

2.4.4. perskaičiuota kaina pradedama taikyti nuo pakeisto PVM tarifo įsigaliojimo dienos.

**3. SUTARTIES VYKDYMAS**

3.1. Paslaugos turi būti suteiktos iki 2017 m. balandžio 22 d. 1:00 val.

3.2. Už sutarties vykdymą, paslaugų perdavimo-priėmimo aktų pasirašymą, sąskaitų faktūrų derinimą, už pastabų teikimą, taip pat už informacijos teikimą techniniais klausimais, paslaugų gavėjui atstovaujantis atsakingas asmuo yra Lietuvos Respublikos vyriausiosios rinkimų komisijos narys Rokas Stabingis, tel. (8 5) 239 6453, el. p. rokas.stabingis@vrk.lt, o paslaugų teikėjui atstovaujantis atsakingas asmuo – projektų vadovas Andrius Jančiauskas, tel. (8 5) 243 1058, el. p. andrius.janciauskas@lnk.lt.

**4. PASLAUGŲ TEIKĖJO TEISĖS IR PAREIGOS**

4.1. Paslaugų teikėjas įsipareigoja:

4.1.1. sutartyje numatytas paslaugas (paslaugų dalį) teikti laiku, savo rizika ir sąskaita kaip įmanoma rūpestingai bei efektyviai, įskaitant, bet neapsiribojant, paslaugų teikimą pagal geriausius visuotinai pripažįstamus profesinius, techninius standartus ir praktiką, panaudodamas visus reikiamus įgūdžius;

4.1.2. paslaugas teikti techninėje specifikacijoje nustatyta tvarka;

4.1.3. tinkamai ir laiku suteikus paslaugą (paslaugų dalį), pateikti paslaugų gavėjui PVM sąskaitą faktūrą ir perdavimo-priėmimo aktą;

4.1.4. paslaugų gavėjui sutarties 5.2.1 papunktyje numatytais terminais ir tvarka pareiškus argumentuotas pastabas dėl nekokybiško ir (ar) netinkamo paslaugų (paslaugų dalies) teikimo, savo lėšomis ištaisyti paslaugos (-ų) trūkumus šalių suderintais terminais ir būdais.

4.2. Paslaugų teikėjo teisės:

4.2.1. prašyti iš paslaugų gavėjo pateikti turimą informaciją, reikalingą vykdant sutartį;

4.2.2. kitos sutartyje ir teisės aktuose numatytos teisės.

**5. PASLAUGŲ GAVĖJO TEISĖS IR PAREIGOS**

5.1. Paslaugų gavėjas įsipareigoja:

5.1.1. paslaugų teikėjo prašymu pateikti jam turimą informaciją, reikalingą sutarties vykdymui;

5.1.2. pateikdamas paslaugų teikėjui informaciją arba dokumentus, užtikrinti, kad dokumentuose pateikta informacija yra teisinga ir neklaidinanti;

5.1.3. pasirašyti paslaugų (paslaugų dalies) priėmimo-perdavimo aktą (2 egz.), jei paslaugų teikėjas tinkamai ir laiku suteikė sutartyje numatytas paslaugas (paslaugų dalį).

5.1.4. priimti PVM sąskaitas faktūras ir apmokėti už laiku ir kokybiškai suteiktas paslaugas.

5.2. Paslaugų gavėjo teisės:

5.2.1. per 3 (tris) darbo dienas nuo paslaugų (paslaugų dalies) perdavimo-priėmimo akto iš paslaugų teikėjo gavimo dienos raštu reikšti argumentuotas pastabas dėl nekokybiško ir (ar) netinkamo paslaugų (paslaugų dalies) teikimo ir reikalavimus dėl tokių suteiktų paslaugų trūkumo ištaisymo terminų ir būdų;

5.2.2. atsisakyti priimti paslaugas (paslaugų dalį), jei jos neatitinka sutarties sąlygų;

5.2.3. kitos sutartyje ir teisės aktuose nustatytos teisės.

**6. ŠALIŲ ATSAKOMYBĖ**

6.1. Laiku pagal sutarties nuostatas nesuteikus paslaugų (arba jų dalies) arba netinkamai suteikus paslaugas (arba jų dalį), ir paslaugų gavėjui pareikalavus, paslaugų teikėjas moka paslaugų gavėjui 0,02 proc. dydžio delspinigius nuo nesuteiktų paslaugų dalies kainos su PVM už kiekvieną uždelstą kalendorinę dieną.

6.2. Paslaugų gavėjui laiku nevykdant sutartinių įsipareigojimų, paslaugų teikėjas turi teisę skaičiuoti 0,02 proc. dydžio delspinigius už kiekvieną uždelstą mokėjimo dieną nuo laiku neapmokėtos sumos.

6.3. Šalys įsipareigoja susilaikyti nuo veiksmų, kuriais būtų pažeistos šios sutarties sąlygos, kurie darytų žalą šalių interesams, geram vardui ir tarpusavio bendradarbiavimui.

**7. KONFIDENCIALUMAS**

7.1. Kiekviena šalis įsipareigoja neatskleisti jokios vykdant sutartį iš kitų šalių gautos ar su sutarties vykdymu susijusios informacijos jokiems tretiesiems asmenims be išankstinio rašytinio kitų šalių sutikimo ir visą šią informaciją laikyti konfidencialia, nebent tokios informacijos atskleidimas būtų privalomas pagal Lietuvos Respublikoje galiojančius teisės aktus.

7.2. Šalys įsipareigoja nenaudoti ir neviešinti konfidencialios informacijos jokiais kitais tikslais, išskyrus teisės aktuose numatytus atvejus.

7.3. Kiekviena šalis privalo užtikrinti, kad būtų laikomasi Lietuvos Respublikos teisės aktų, reglamentuojančių valstybės, tarnybos ar komercinę paslaptis ir duomenų apsaugą.

7.4. Paslaugos teikėjas negali mokėtojo ir (arba) paslaugos gavėjo duomenų naudoti tiesioginės rinkodaros tikslais (taip pat ir reklaminio pobūdžio pranešimams siųsti).

7.5. Sutartyje aptartos konfidencialumo sąlygos yra neterminuotos.

**8. NENUGALIMOS JĖGOS APLINKYBĖS**

8.1. Šalys neatsako už dalinį ar visišką prisiimtų sutartinių įsipareigojimų neįvykdymą, jeigu įrodo, kad įsipareigojimų neįvykdė dėl nenugalimos jėgos (*force majeure*) aplinkybių.

8.2. Sutarties šalis, kuri dėl nenugalimos jėgos aplinkybių negali įvykdyti savo sutartinių įsipareigojimų, privalo nedelsdama, bet ne vėliau kaip per 3 (tris) kalendorines dienas nuo aplinkybių atsiradimo ar paaiškėjimo dienos, raštu informuoti apie tai kitą šalį.

8.3. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 straipsnyje ir Atleidimo nuo atsakomybės esant nenugalimos jėgos *(force majeure)* aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“. Pažymos dėl nenugalimos jėgos aplinkybių patvirtinimo išduodamos vadovaujantis Nenugalimos jėgos (force majeure) aplinkybes liudijančių pažymų išdavimo tvarka, patvirtinta Lietuvos Respublikos Vyriausybės 1997 m. kovo 13 d. nutarimu Nr. 222 „Dėl Nenugalimos jėgos (*force majeure*) aplinkybes liudijančių pažymų išdavimo tvarkos patvirtinimo“.

8.4. Pagrindas atleisti nuo atsakomybės sutarties šalį, kuri dėl nenugalimos jėgos aplinkybių negali įvykdyti savo sutartinių įsipareigojimų, atsiranda nuo nenugalimos jėgos aplinkybių atsiradimo ar paaiškėjimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu sutarties šalis laiku nepateikia pranešimo ar, nesant galimybės pateikti pranešimą, kitaip neinformuoja apie negalėjimą įvykdyti sutartinius įsipareigojimus, ji privalo kompensuoti kitai sutarties šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.

8.5. Jei nenugalimos jėgos (*force majeure*) aplinkybės trunka ilgiau kaip 10 (dešimt) kalendorinių dienų, tuomet, nepaisant sutarties įvykdymo termino pratęsimo, kuris dėl minėtųjų aplinkybių gali būti paslaugų teikėjui suteiktas, bet kuri sutarties šalis turi teisę nutraukti sutartį įspėdama apie tai kitą šalį prieš 5 (penkias) kalendorines dienas. Jei pasibaigus šiam 5 (penkių) kalendorinių dienų laikotarpiui nenugalimos jėgos (*force majeure*) aplinkybės vis dar yra, sutartis nutraukiama ir pagal sutarties sąlygas šalys atleidžiamos nuo tolesnio sutarties vykdymo.

**9. SUTARTIES GALIOJIMAS, PAKEITIMAS IR NUTRAUKIMAS**

9.1. Sutartis įsigalioja tą pačią dieną po to, kai šalys ją pasirašo, patvirtina antspaudais (jei tokie yra). Sutartis galioja iki visiško šalių įsipareigojimų pagal šią sutartį įvykdymo, arba sutarties 3.1 papunktyje nurodyto termino, arba iki sutarties nutraukimo.

9.2. Paslaugų gavėjas, vadovaudamasis Lietuvos Respublikos civilinio kodekso 6.721 straipsniu, turi teisę bet kada vienašališkai nutraukti sutartį, raštu įspėdamas kitą sutarties šalį prieš 10 (dešimt) kalendorinių dienų. Šiuo atveju Paslaugų gavėjas privalo atlyginti Paslaugų teikėjui visas protingas išlaidas, kurias Paslaugų teikėjas, norėdamas įvykdyti sutartį, padarė iki pranešimo apie sutarties nutraukimą gavimo iš Paslaugų gavėjo dienos.

9.3. Paslaugų teikėjas, vadovaudamasis Lietuvos Respublikos civilinio kodekso 6.721 straipsniu, turi teisę nutraukti sutartį tik dėl svarbių priežasčių, raštu įspėdamas kitą sutarties šalį prieš 10 (dešimt) kalendorinių dienų. Tokiu atveju paslaugų teikėjas privalo visiškai atlyginti kitų sutarties šalių patirtus nuostolius.

9.4. Sutartis gali būti nutraukiama visų šalių rašytiniu susitarimu.

9.5. Sutartis gali būti nutraukta kitais Lietuvos Respublikos teisės aktuose nustatytais pagrindais.

9.6. Sutarties nutraukimas neatleidžia šalių nuo įsipareigojimų visiškai atsiskaityti viena su kita, taip pat nepanaikina teisės reikalauti atlyginti nuostolius, atsiradusius dėl įsipareigojimų pagal sutartį nevykdymo ar netinkamo vykdymo, net jei tokie įsiskolinimai tampa žinomi po sutarties nutraukimo dienos.

9.7. Sutarties sąlygos jos galiojimo laikotarpiu negali būti keičiamos, išskyrus tokias šios sutarties sąlygas, kurias pakeitus nebūtų pažeisti Lietuvos Respublikos viešųjų pirkimų įstatymo 3 straipsnyje nustatyti principai bei tikslai ir kai tokiems šios sutarties sąlygų pakeitimams yra gautas Viešųjų pirkimų tarnybos sutikimas (tuo atveju, kai toks sutikimas yra reikalingas). Sutarties sąlygų keitimu nebus laikomas šios sutarties sąlygų koregavimas joje numatytomis aplinkybėmis, jei šios aplinkybės nustatytos aiškiai ir nedviprasmiškai bei buvo pateiktos pirkimo dokumentuose. Tais atvejais, kai sutarties sąlygų keitimo būtinybės nebuvo įmanoma numatyti rengiant pirkimo dokumentus ir sudarant sutartį, sutarties šalys be Viešųjų pirkimų tarnybos sutikimo gali keisti tik neesmines šios sutarties sąlygas, atlikti techninio pobūdžio pakeitimus (pavyzdžiui, šios sutarties šalių rekvizitai, klaidos, už šios sutarties vykdymą atsakingi asmenys ir pan.), kurie visiškai nedaro įtakos šalių tarpusavio įsipareigojimų turinio pasikeitimui.

9.8. Pasikeitus šalių pavadinimams, adresams, telefonų numeriams, banko rekvizitams ar už sutarties vykdymą atsakingiems asmenims, sutarties šalys įsipareigoja raštu per 3 (tris) darbo dienas nuo pasikeitimo raštu informuoti apie tai viena kitą. Šaliai informavus kitą šalį apie šiame punkte nurodytus pakeitimus, be papildomo rašytinio susitarimo šalys jais vadovaujasi ir taiko. Šalis, neįvykdžiusi šių reikalavimų, negali pareikšti pretenzijų ar atsikirtimų, kad šalių veiksmai, atlikti pagal paskutinius joms žinomus kitos šalies rekvizitus ir (ar) už sutarties vykdymą atsakingų asmenų kontaktus, neatitinka sutarties sąlygų arba kad ji negavo pranešimų, siųstų jai pagal tuos rekvizitus ir (ar) už sutarties vykdymą atsakingų asmenų kontaktus.

9.9. Visi sutarties pakeitimai ir papildymai galioja tik tada, kai jie sudaryti raštu, pasirašyti šalių ar jų įgaliotų atstovų, patvirtinti antspaudais (jei tokie yra, išskyrus sutarties 9.8 papunktyje nurodytus atvejus. Sutarties pakeitimai ar papildymai yra neatskiriama sutarties dalis.

**10. GINČŲ SPRENDIMAS**

10.1. Visi tarp šalių kilę ginčai ar nesutarimai, susiję su sutartimi, turi būti sprendžiami derybų būdu per 10 (dešimt) kalendorinių dienų. Šalims nesutarus, ginčai sprendžiami Lietuvos Respublikos teisės aktų nustatyta tvarka Lietuvos Respublikos teismuose.

**11. KITOS SĄLYGOS**

11.1. Nė viena iš šalių neturi teisės perduoti trečiajam asmeniui teisių ir įsipareigojimų pagal sutartį be rašytinio kitų šalių sutikimo.

11.2. Vykdydamos ir aiškindamos sutarties sąlygas, taip pat spręsdamos sutarties nereglamentuotus klausimus, šalys vadovaujasi Lietuvos Respublikos įstatymais, kitais teisės aktais.

11.3. Šalys pareiškia, kad jų atstovai, pasirašę sutartį, veikia suteiktų įgalinimų ribose, kurie suteikti nepažeidžiant Lietuvos Respublikos įstatymų, šalių įstatų (nuostatų) ar statuto, valdymo organų reglamentų ir kitų norminių aktų reikalavimų.

11.4. Visi sutarties šalių su sutartimi susiję tarpusavio pranešimai yra pateikiami raštu sutartyje nurodytais adresais. Skubūs pranešimai gali būti perduodami šalims sutartyje nurodytais faksais arba elektroniniu paštu. Tokiu atveju šalis, gavusi šią informaciją, privalo nedelsdama patvirtinti jos gavimo faktą.

11.5. Sutartis sudaryta dviem egzemplioriais lietuvių kalba, po vieną kiekvienai sutarties šaliai. Kiekvienas sutarties egzempliorius turi vienodą juridinę galią.

11.6. Neatskiriama sutarties dalis: paslaugų gavėjo mažos vertės apklausos būdu dėl diskusijų laidų, skirtų savivaldybių tarybų narių-merų rinkimų agitacijai parengimo ir transliavimo paslaugų pirkimo dokumentų 1 priedas.

**12. ŠALIŲ REKVIZITAI**

|  |  |  |  |
| --- | --- | --- | --- |
| **Paslaugų gavėjas:**  Lietuvos Respublikos vyriausioji rinkimų komisija |  | **Paslaugų teikėjas:**  UAB „Laisvas ir nepriklausomas kanalas“ |  |
| Įstaigos kodas 188607150  Gynėjų g. 8, 01109 Vilnius  Tel. +370 5 239 6902  Faksas (8 5) 239 6960  A. s. LT07 7300 0100 0245 7425  „Swedbank“, AB |  | Įm. kodas 123026090  Šeškinės g. 20, LT-17156 Vilnius  Tel. (8 5) 243 1058  El. p. info@lnk.lt  A. s. LT39 7400 0269 6902 3810  AB „Danske bank“ A/S Lietuvos filialas |  |
| **Vyriausiosios rinkimų komisijos**  **pirmininkas**  A. V.  **Zenonas Vaigauskas** |  | **Projektų vadovas**  A. V.  **Andrius Jančiauskas** |  |